Source: https://ispis.sk/judikatura/KSKE/3Co171/2012
Timestamp: 2020-04-04 15:49:17+00:00
Document Index: 1164560

Matched Legal Cases: ['§ 10', '§ 5', '§ 10', '§ 146', '§ 214', '§ 5', '§ 219', '§ 142', '§ 224', 'súd ', 'súd ', 'súd ', 'súd ', 'Súd ', '§ 10', '§ 146', 'súd ', 'súd ', '§ 214', 'súd ', 'Súd ', 'súd ', '§ 5', 'súd ', '§ 142', '§ 224']

KSKE 3 Co 171/2012 - iSpis
iSpis Judikatúra – KSKE 3 Co 171/2012
KS v Košiciach, dátum 27.09.2012, sp.zn. KSKE 3 Co 171/2012
§ 10 ods. 1 zákona č. 71/1992 § 5 ods. 1 písm. a) zákona č. 71/1992
§ 10 ods. 1 zákona č. 71/1992 § 146 ods. 1 písm. c) OSP § 214 ods. 2 OSP § 5 ods. 1 písm. a) zákona č. 71/1992 § 219 ods. 1 OSP § 142 ods. 1 OSP § 224 ods. 1 OSP
OSKE2 17C109/2011
Súd: Krajský súd Košice Spisová značka: 3Co/171/2012 Identifikačné číslo súdneho spisu: 7211223506 Dátum vydania rozhodnutia: 28. 09. 2012 Meno a priezvisko sudcu, VSÚ: JUDr. Ladislav Duditš ECLI: ECLI:SK:KSKE:2012:7211223506.1
Uznesenie Krajský súd v Košiciach v právnej veci navrhovateľky H. L., B.. XX.X.XXXX, X. P. W., C. X, proti odporcovi U. G., Z. C. Ú. W., W. XX, W., v konaní o určenie vlastníckeho práva k nehnuteľnosti, o odvolaní navrhovateľky proti uzneseniu Okresného súdu Košice II z 2.4.2012 č.k. 17C/109/2011-17 takto
Okresný súd Košice II (ďalej iba súd prvého stupňa) napadnutým uznesením zastavil konanie a rozhodol, že žiaden z účastníkov nemá právo na náhradu trov konania.
Výrok o zastavení konania odôvodnil tým, že navrhovateľka žiada o určenie, že je jedinou vlastníčkou bytu na LV č. XXXXX, parc. č.XXX, XXX, XXX H. XXX P. W.. Ú.. W. - Z.. Súd prvého stupňa vyzval navrhovateľku na zaplatenie súdneho poplatku vo výške 99,50 eur, pričom výzvu navrhovateľka prevzala 13.2.2012. Navrhovateľka nezaplatila súdny poplatok v stanovenej lehote, preto podľa § 10 ods. 1 zák. č. 71/1992 Zb. o súdnych poplatkoch a poplatku za výpis z registra trestov konanie zastavil. O trovách konania rozhodol podľa § 146 ods. 1 písm. c/ O.s.p..
Proti uzneseniu podala včas odvolanie navrhovateľka, ktorá uviedla, že výzvu na zaplatenie súdneho poplatku rešpektovala a túto uhradila poštovou poukážkou na účet konajúceho súdu v plnej výške 19.2.2012. Na pošte Košice bola podaná písomná reklamácia o zaplatení čiastky, preto žiada o pokračovanie v konaní a vydanie rozsudku podľa návrhu.
Krajský súd ako súd odvolací preskúmal napadnuté uznesenie bez nariadenia odvolacieho pojednávania (§ 214 ods. 2 O.s.p.) spolu s konaním, ktoré mu predchádzalo a dospel k záveru, že odvolanie navrhovateľky nie je dôvodné.
Z obsahu spisu vyplýva, že súd prvého stupňa výzvou z 24.1.2012 č.k. 17C/109/2011-15 vyzval navrhovateľku na zaplatenie súdneho poplatku 99,50 eur v lehote 10 dní od doručenia výzvy. Výzva bola doručená navrhovateľke 13.2.2012 spolu s príkazom na úhradu, ktorý obsahoval údaje potrebné pre riadne poukázanie platby v prospech Štátnej pokladnice Bratislava resp. miesto na prípadné nalepenie kolkových známok. Súd prvého stupňa zistil, že ku dňu vydania rozhodnutia o zastavení konania súdny poplatok zaplatený nebol.
Na č.l. 21 spisu sa nachádza úradný záznam učtárne Okresného súdu Košice II z ktorého vyplýva, že do dňa 16.5.2012 nebol na účet súdu resp. štátnej pokladnice zaplatený od navrhovateľky súdny poplatok 99,50 eur. V záznamoch učtárne sa nenachádza ani žiadna nepridelená platba v sume 99,50 eur, ktorú by učtáreň nevedela prideliť ku konkrétnemu spisu.
Odvolací súd konštatuje, že navrhovateľke vznikla poplatková povinnosť podľa § 5 ods. 1 písm. a/ zák. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov. Navrhovateľka si túto povinnosť nesplnila spolu s podaním návrhu a ani v dodatočnej lehote, ktorú jej súd prvého stupňa poskytol.
Odvolacie námietky spočívajúce v tvrdení, že navrhovateľka súdny poplatok zaplatila nie sú podložené žiadnymi dôkazmi. Navrhovateľka nepredložila žiaden dôkaz o zaplatení poplatku, naopak zo záznamov Okresného súdu Košice II vyplýva, že poplatok zaplatený nebol.
Zastavenie konania pre nezaplatenie súdneho poplatku navrhovateľke nebráni, aby podala nový návrh na začatie konania.
O trovách odvolacieho konania bolo rozhodnuté podľa § 142 ods. 1 O.s.p. v spojení s ust. § 224 ods. 1 O.s.p..